m Cif lil.A

Dnro
877/009/2006

Päivämäärä

24.3.2006

Oikeusministeriö

011tpr rgzrr,ilnlntQrÅö
2 %. V, 2006
C,
CQa05
viite Oikeusministeriön kirje 7.2.2006, 19/41/2005

Asia JOHTAMINEN OSANA LAINVALMISTELUN LAADUN YLLÄPITOA
Pyydettynä selvityksenään viitekohdassa mainitussa kirjeessä esitettyihin kysymyksiin maa- ja metsätalousministeriö ilmoittaa seuraavaa:

Osastopäällikön tehtävänä lainvalmistelun laadun ylläpitämisessä ja kehittämisessä on seurata ja arvioida sektorin lainsäädännön ajanmukaisuutta ja toimivuutta sekä ryhtyä tarvittaessa toimenpiteisiin lainsäädännön
muuttamiseksi. Osastopäällikkö vastaa siitä, että lainvalmistelu on suunnitelmallista, lainvalmisteluhankkeet organisoidaan niiden edellyttämällä tavalla ja että lainvalmistelua varten on riittävästi asiantuntevaa henkilöstöä.

Maa- ja metsätalousministeriön työjärjestyksen mukaan osastopäällikön tehtävänä on muun muassa johtaa ja valvoa osaston toimintaa; huolehtia, että osastolle kuuluvat tehtävät hoidetaan tuloksellisesti; hyväksyä osaston tulostavoitteet sekä huolehtia osaston ja sen henkilöstön kehittämisestä. Vaikka työjärjestyksessä ei ole nimenomaista mainintaa lainvalmistelusta, sen laadusta tai kehittämisestä, lueteltuihin osastopäällikön tehtäviin sisältyy käytännössä vastuu huolehtia ministeriön ydintehtäviin kuuluvan lainvalmistelun laadusta ja kehittämisestä.

Maa- ja metsätalousministeriö toteaa, että lainvalmistelun laadun ylläpitämisen ja kehittämisen kirjaaminen ministeriön työjärjestykseen korostaisi lainvalmistelun merkitystä ministeriön tehtävänä. Lainvalmistelua koskevan maininnan kirjaaminen osastopäällikön tehtäviin olisi tarkoituksenmukaisinta tehdä samassa yhteydessä, kun ministeriön työjärjestystä ryhdytään uusimaan suunnitteilla olevien organisaatiomuutosten johdosta.

Kansliapäällikkö Vanhempi hallitussihteeri

Jarmo Vaittinen

Riitta Itkonen

A MAA- JA METSÄTALOUSMINISTERIÖ PL 30, 00023 VALTIONEUVOSTO (Helsinki)
	• puh. (09) 16001 • faksi (09) 160 54202

JORD- OCH SKOGSBRUKSMINISTERIET
•	PB 30, 00023 STATSRÅDET (Helsingfors)
•	tfn (09) 16001 • fax (09) 160 54202

A MINISTRY OF AGRICULTURE AND FORESTRY • PO Box 30, FI-00023 GOVERNMENT, Finland (Helsinki) • tel. +358 9 16001 • fax +358 9 160 54202